**AKLB\_TTTM112**

**Általános pedagógiai gyakorlat**

**Tisztelt Gyakorlatvezető!**

**Kedves Kolléga!**

Tisztelettel felkérem, hogy vegyen részt az „**Általános pedagógiai gyakorlat többségi iskolában”**

elnevezésű gyakorlat vezetésében, levelező tagozatos gyógypedagógusok képzésében.

A gyakorlatot **többségi általános iskolában** kell elvégezni.

Az **1 hetes gyakorlat** 20 órából áll. A gyakorlati képzés a **2020/21 - es tanév első félévében,**a hallgatók képzésének első szemeszterébentörténik, ahol a hallgatók **8 órában hospitálna**k. A fennmaradó 12 órában az otthoni felkészülés, hospitálási napló kidolgozása, esetlegesen a gyakorlatvezetővel történő megbeszélés zajlik.

A gyakorlat formája: tanórai, egyéni vagy kiscsoportos hospitálás.

            A hallgató  **8 órát** **hospitál** az általános iskola 1-8. osztályának valamelyikében (lehetőség szerint 4 órát alsóban, 4 órát felsőben), részt vesz a tanítási órákon, illetve lehetőség szerint a tanítási órákon kívüli iskolai tevékenységekben. A hallgatók a tanítási órákon megfigyeléseket végeznek.

A gyakorlatot **lehetőség szerint minél előbb, október közepéig kérnénk teljesíteni**, a várható pandémiás helyzetre való tekintettel.

Kérjük, hogy a hospitálásokról készült hallgatói naplót szíveskedjen áttekinteni, kézjegyével ellátni, és meggyőződni arról, hogy az Ön által vezetett foglalkozásokat tükrözi.

A megtekintett 8 tanóra csoportjaiból a hallgató kiválaszt kettő csoportot, és a kiválasztott csoportokat a naplóban bemutatja.

A mellékelt értékelőlapon a hallgató gyakorlati teljesítményét szövegesen is minősítse. A hallgató ezt követően a naplót a kapcsolódó dokumentumokkal (fogadó nyilatkozat, igazolás, értékelő lap) eljuttatja a gyakorlatot koordináló oktató részére, aki a munkát gyakorlati jeggyel értékeli. (Oktató elérhetősége: [andrassy.katalin@ga.sze.hu](mailto:andrassy.katalin@ga.sze.hu))

A hospitálást megelőzően a hallgató a gyakorlat teljesítésére és a napló készítésének tartalmi és formai követelményére vonatkozóan felkészítésen vesz részt.

A Kar belső szabályzatai alapján munkájáért gyakorlatvezetői díjat fizet. A megbízási szerződést a fogadó nyilatkozat kitöltése után eljuttatjuk Önnek.

**A megbízási szerződés elkészítésének lépései:**

1. A hallgató köteles a megadott határidőig a gyakorlatvezető elérhetőségéhez szükséges pontos adatokat (a gyakorlatvezetővel történt egyeztetés után) egy online táblázatba feltölteni. Kérnénk a levelezési cím pontos megadását.

2. A táblázat adatai alapján az Egyetem elkészíti a Szerződést és kipostázza a gyakorlatvezető részére.

3. A gyakorlatvezetőket kérjük, hogy nézzék át a kézhez kapott Szerződéseket, hogy adataik megfelelőek-e, illetve a levélhez mellékelt útmutató alapján járjanak el a továbbiakban.

4. A Kar belső szabályzatai alapján a Gyakorlatvezető a munkájáért hallgatónként bruttó **10.000,- Ft** gyakorlatvezetői díjazásban részesül, mely kifizetésére a gyakorlati időszak befejeztével - a félév végén - kerül sor. (Várhatóan 2020. februárjában)

A gyakorlattal kapcsolatban felmerülő kérdéseket a fenti elérhetőségen jelezheti.

Együttműködését és munkáját köszönjük!

Üdvözlettel:

**Andrássy Katalin Dr. Jászi Éva PhD**

mesteroktató Tanszékvezető egyetemi docens

**Értékelő lap**

**Általános pedagógia gyakorlat (többségi iskolában)**

Hallgató neve/neptun kódja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Gyakorlati munka értékelése**  **(a gyakorlatvezető tölti ki)** | Adható pontszámok |
| 1. A hallgató a gyakorlaton időben megjelent és teljesítette a gyakorlaton megszabott órakeretet. | 0 1 2 3 4 5 |
| 1. Megismerkedett az intézmény és a pedagógus munkáját segítő dokumentumokkal. | 0 1 2 3 4 5 |
| 1. Figyelmet fordított a gyermekcsoport megismerésére, a tanulókat, az osztályt érdeklődéssel figyelte. | 0 1 2 3 4 5 |
| 4. A hallgató gyakorlat nyújtotta lehetőségekhez való viszonyulása. | 0 1 2 3 4 5 |
| 1. A hallgató gyakorlati tevékenységének értéke: | 0 1 2 3 4 5 |
| A hospitálás értékelésének összpontszáma: |  |

Szöveges értékelés:

………………………………………………………………………………………………………………………………………………………………………………………………………………………………………………………………………………………………………

Dátum:

……………………………………………………………

gyakorlatvezető aláírása

**Általános pedagógia gyakorlat (többségi iskolában) – Információk hallgatók számára**

**(A napló leadási határideje: november 16.)**

*Feladatai:*

Végezzen megfigyeléseket az Ön által választott általános iskolában 1-8. osztályfokon valamelyik osztályban.

A megfigyelésekről készítsen **feljegyzéseket**, vezessen **hospitálási naplót** a megtekintett órákról (lehetőség szerint 4 alsó és 4 felső tagozatos óráról ) melyben a tanórán látottak mellett fogalmazza meg benyomásait, véleményét, reflexióit is.

A **fogadó nyilatkozat leadása: szeptember 30.** (elektronikus úton)

Az igazolást és a gyakorlatvezetői értékelő lapot a hospitálási naplóhoz kell csatolnia.

**Tisztelt Hallgató!**

***Hospitálási Napló tartalma/ formai követelményei:***

* előlap sablon alkalmazása
* intézmény bemutatása
* 8 óráról hospitálási napló készítése
* legalább 2 csoport bemutatása
* intézményről, tanulókról, eszközökről, füzetmunkáról esetleges fénykép készítése **GDPR szabályokat betartva**
* 3 témakör kidolgozása
* a tanórákról egy reflexió megírása legalább 1 oldal terjedelemben (saját vélemény megfogalmazása, órák hangulata, esetleges pozitív, negatív tapasztalatok, benyomások)

A naplót elektronikus/szkennelt formában kell elkészíteni/elküldeni, a hozzá tartozó dokumentumokkal együtt, **egy dokumentként**.

A szöveges részeknél (pl. intézmény, csoport bemutatása, témakörök kidolgozása, reflexió) sorkizárt formát kell alkalmazni!

A tanórák hospitálása mellett az alább felsorolt területeken javasolt szempontok figyelembevételével végezzen megfigyeléseket a napló készítéséhez.

A megadott **10 témakörből 3 témakört kell** kidolgoznia és naplójában rögzítenie.

**Témakörök, megfigyelési szempontok:**

1. *„A környék”*

* az iskola környezete, megközelíthetősége
* az épület/épületek külső megjelenése, állaga

**Példa feladatok:**

* Fényképezzen le érdekes, „izgalmas” részleteket az épületről vagy a környékről!
* Rajzoljon biztonságos útvonaltervet az intézmény megközelítéséhez!
* Figyelje meg, és írja le az intézmény közelében található, a gyermekek számára esetleges veszélyforrásokat!
* Készítsen szabadkézi rajzot az iskola épületéről!

1. *„Az épület”* - a belső iskolai környezet:

* esztétikai és funkcionális jellemzők - folyosók, udvar, mellékhelyiségek, tanterem, menza, tornaterem és öltözők, szertárak, könyvtár, informatika terem, stb.
* az iskola udvara – méretek, burkolatok, pihenő- és játszóhelyek elemzése,
* egyéb közös helységek jellemzői és kihasználásának mértéke az adott korosztály szempontjából
* a szervezeti kultúra
* a tanulók kedvenc terei - indoklással

**Példa feladatok:**

* Írja le szemléletes, a gyerekek számára is jól értelmezhető formában az iskola valamelyik belső terét!
* Tervezze meg, rajzolja le változtatási javaslatait!
* Kérdezzen meg tanulókat/pedagógusokat a terek kialakítását változtató ötleteikről, javaslataikról!
* Végezzen megfigyelést az iskola udvarának kihasználtságáról!
* Egy természetes és/vagy mesterséges szimbólum bemutatása

1. *„A tanterem”*

* a terek nagysága, jellemzői, a berendezés és bútorzat, higiéniai feltételek,
* fényviszonyok, dekoráció, a személyes tér mértéke
* ülésrend

**Példa feladatok:**

* Gyűjtsön össze követésre érdemes dekorálási ötleteket!
* Készítsen alaprajzokat az egyes tantermekről!
* Tájékozódjon az iskola által biztosított higiénés feltételekről, tanulói szokásokról!
* Tervezzen meg és készítsen el egy ünnepkörhöz, jeles naphoz kapcsolódó osztálytermi dekorációt.

1. *„Szokások és rituálék”*

* csoportszokások, hangulat és légkör az iskolában, a pedagógusok szokásrendje (tanórákon, szünetekben, délutáni programokon)
* az intézményben megfigyelhető kommunikációs sajátosságok, jellemzők (tanórákon, szünetekben, délutáni programokon)
* a tanulók érkezésének és távozásának szokásrendje
* étkezési szokások (tízórai, ebéd, uzsonna, büfé)
* baleset- és egészségvédelem megjelenése a mindennapokban

**Példa feladatok:**

* Figyelje meg azt, hogy szünetekben hol és hogyan töltik idejüket a tanulók, ill. a pedagógusok!
* Tájékozódjon a tanulók körében a házirend ismeretéről, ill. annak elfogadásáról vagy egyes pontjainak elutasításáról!
* Gyűjtsön össze iskolai „veszélyforrásokat”!
* Tanulmányozza az iskolában látható étkezési szokásokat!
* Tájékozódjon arról, hogy honnan, miért kapta az iskola a nevét és kötődik-e a névadóhoz bármilyen szokás hagyomány.

1. *„Az iskola írásos dokumentumai”*

* nyomtatott és elektronikusan elérhető dokumentumok megismerése – Pedagógiai Program, SzMSz, Házirend, évkönyvek, naplók, ellenőrzők, anyakönyvek, bizonyítványok, tantervek és tanmenetek, balesetvédelmi előírások
* a fentiekből az egyik bemutatása

**Példa feladatok:**

* Olvassa el a Pedagógiai Programot és véleményezze annak valamelyik fejezetét!
* Hasonlítsa össze a látott és olvasott információkat egykori saját iskolájában szerzett tanulói tapasztalataival!
* Gyűjtse össze a tanulók értékelésének írásos formáit, változatait! Elemezzen egyet!

1. *„Szabadidő az iskolában”*

* a tanulók szervezett és egyéni lehetőségei a művelődésre, kulturális vagy sporttevékenységekre, ill. ezek feltételeinek/körülményeinek megfigyelése
* szabadidő és tanórák aránya, a programok kihasználtsága/látogatottsága
* a gyerekek játéktevékenysége a tanteremben és az udvaron/folyosón

**Példa feladatok:**

* Figyelje meg a szünetekben, ill. szabadidőben mit játszanak az udvaron a tanulók!
* Tájékozódjon arról, milyen formában, hol és hogyan tájékoztatják az iskola tanulóit a szabadidős programokról!
* Tervezzen hirdetőtáblát, plakátot egy iskolai szabadidős tevékenységhez, rendezvényhez!
* Figyeljen meg a szünetben egy tanulót, elemezze viselkedését jelen tudása alapján.

1. *„Az iskola kapcsolatrendszere”*
2. A belső kapcsolatok

* kommunikáció a pedagógus és a tanulók között,
* kommunikáció a pedagógusok között,
* kommunikáció a pedagógus és a szülők között,
* megfigyelések szülőértekezleten, nevelőtestületi értekezleten, a tanulók érkezésekor vagy távozásakor, iskolai rendezvényeken…

1. Az iskola külső kapcsolatrendszerének feltérképezése

**Példa feladatok:**

* Figyelje meg, hogyan fogadják reggel a pedagógusok a tanulókat!
* Végezzen megfigyeléseket a pedagógus és a szülők közötti kommunikációra vonatkozóan!
* Vegyen részt valamelyik iskolai rendezvényen, jegyezze le élményeit!

1. *„Az iskola falain kívüli szervezett tevékenységek”*

* részvétel a pedagógus, ill. az iskola által szervezett, de az intézményen kívüli programon, szervezési teendők, kíséret és felügyelet megfigyelése

**Példa feladatok:**

* Tájékozódjon arról, milyen intézményekkel van rendszeres kapcsolatban az iskola!
* Mérje fel, milyen kihasználatlan lehetőségei vannak még az intézménynek!
* Ismerkedjen meg az oktatást és az oktatáson kívüli tevékenységeket segítő munkakörökkel!

1. *„Az intézmény humán erőforrásrendszerének megfigyelése”*

* az iskola szervezeti felépítésének megismerése
* a tantestület és a tanulói létszám
* pedagógus/tanuló heti óraszám
* a gyerekek csoportba sorolásának elvei
* a tanulócsoportok létszáma/fiúk-lányok aránya
* a tanulócsoportok összetétele (szülői háttér, tanulók képességei, BTMN, SNI…)
* formális osztályközösségeken kívüli tanulói szerveződések

*10. „Legyél diák nálunk…”*

**Példa feladat:**

* Készítsen egy *„Iskolahívogató” „Sulicsalogató*” kiadványt, plakátot, szórólapot, amelyben bemutatja az iskola erényeit, pozitívumait.